श्री जयप्रकाश मानस ने ई-मेल के माध्यम से निवेदन किया है कि गोष्ठी के समय के बारे में अपनी राय देवें कि क्या 2 अक्टूबर 2006 को संध्या 7 बजे का समय उचित होगा (खास कर विदेश में बसे आप लोगों के लिए) । संध्या 6.45 बजे सभी संयोजक आनलाइन होकर अपनी उपस्थिति सुनिश्चित करायेंगे । एक तरह से आवाज और दृश्य का परीक्षण भी हो सकेगा । गोष्ठी का प्रारंभिक संचालन बतौर भूमिका के छत्तीसगढ़ से होगा । यहाँ से मैं स्वय इसका विवरण 4 मिनट के भीतर दे सकूंगा । तत्पश्चात राज्य के चयनित 11 कवि अपनी कविता का पाठ बारी- बारी से कर सकेंगे । तत्पश्चात क्रमशः एक –एक देश के रचनाकार अपनी 1-1 कविता का कविता पाठ करेंगे । उनका परिचय एवं उनका क्रम निर्धारण आप कर सकेंगे । हर कवि 4-5 मिनट के भीतर अपनी कविता बिना भूमिका कहे पढेगा या सस्वर पाठ कर सकेगा ।